b'\n_START_ARTICLE_\nHudobna ma\xc4\x8deha in dobra pastorka\n_START_SECTION_\nPovzetek vsebine\n_START_PARAGRAPH_\nMarica dobi zlobno ma\xc4\x8deho, ko se njen o\xc4\x8de na novo poro\xc4\x8di. Kmalu po poroki dobita \xc5\xa1e eno h\xc4\x8der, ki jo ima ma\xc4\x8deha zelo rada, svoje dobre in lepe pastorke Marice pa ne mara. \xc4\x8ceprav ji \xc5\xbeeli le najslab\xc5\xa1e, Marica vseeno zraste v bolj potrpe\xc5\xbeljivo in bolj \xc4\x8dedno dekle kot ma\xc4\x8dehina h\xc4\x8di. Ker je ma\xc4\x8deha nevo\xc5\xa1\xc4\x8dljiva, ho\xc4\x8de pastorko spoditi od hi\xc5\xa1e in ji daje nemogo\xc4\x8de naloge, da bi imela razlog za Mari\xc4\x8din odhod._NEWLINE_Nekega dne da ma\xc4\x8deha h\xc4\x8derki belo, pastorki pa \xc4\x8drno volno in ji zabi\xc4\x8da naj ji prinese belo volno, druga\xc4\x8de jo bo spodila od doma. Pastorka jo prosi naj ji prizanese, vendar ma\xc4\x8deha je nepopustljiva. Ob vodi kjer pereta volno se pojavi belo, mlado dekle in ju vpra\xc5\xa1a, \xc4\x8de potrebujeta pomo\xc4\x8d. Ma\xc4\x8dehina h\xc4\x8di ji posmehljivo odvrne, da ona \xc5\xbee ne potrebuje pomo\xc4\x8di, saj bo njena volna takoj bela. Nato dekle stopi k \xc5\xbealostni Marici in ji pomaga oprati volno, da je bela kot sneg, potem pa izgine. Ko se pastorka domov vrne z belo volno je ma\xc4\x8deha za\xc4\x8dudena in jezna, saj ji nima kaj o\xc4\x8ditati._NEWLINE_Pozimi ma\xc4\x8deha skuje nov na\xc4\x8drt kako se bo znebila Marice. V mrazu in snegu jo po\xc5\xa1lje v gore po zrele jagode. Marica jo zopet prosi naj ji prizanese, saj v snegu jagode ne rastejo, vendar ma\xc4\x8deha je ne poslu\xc5\xa1a. Na gori jo vso objokano pozdravi dvanajst junakov in ko jim marica razlo\xc5\xbei svojo zgodbo ji pomagajo, da pride do zrelih in rde\xc4\x8dih jagod. \xc5\xa0e prej jo vpra\xc5\xa1ajo kateri mesec leta je najbolj\xc5\xa1i in pastorka jim pove, da so vsi dobri, vendar marec je najbol\xc5\xa1i. Ma\xc4\x8deha tudi tokrat pastorki ne more ni\xc4\x8d o\xc4\x8ditati._NEWLINE_\xc4\x8cez nekaj dni po\xc5\xa1lje svojo h\xc4\x8di po jagode in ona se nejevoljno odpravi na goro. Tudi ona sre\xc4\x8da dvanajst junakov in jim zabi\xc4\x8da naj ji poka\xc5\xbeejo kje rastejo jagode kot so pastorki. Povedo ji, da ji bodo pomagali, \xc4\x8de jim pove kateri mesec v letu je najbolj\xc5\xa1i. Ma\xc4\x8dehina h\xc4\x8di jim odvrne, da so vsi hudi, su\xc5\xa1ec pa je najhuj\xc5\xa1i. Nato se prika\xc5\xbee huda nevihta in ma\xc4\x8dehini h\xc4\x8deri se komaj uspe re\xc5\xa1iti z gore. Ti junaki so bili dvanajsteri meseci._NEWLINE_Medtem za Marico izve mlad, po\xc5\xa1ten in bogat gospod in ma\xc4\x8dehi sporo\xc4\x8di, da pride zaprosit pastorko za roko. Ma\xc4\x8deha tega ne pove Marici, saj ho\xc4\x8de, da se z njim poro\xc4\x8di njena h\xc4\x8di. Na dan, ko snubec pride, Marico skrije pred gospodom, svojo h\xc4\x8di pa nastavi snubcu. Ma\xc4\x8dehin na\xc4\x8drt se izjalovi, saj petelin izda kje je Marica in ko jo snubec zagleda se zaljubi vanjo. Ma\xc4\x8deha in njena h\xc4\x8di sta osramo\xc4\x8deni, pastorka Marica pa se poro\xc4\x8di z gospodom in \xc5\xbeivi sre\xc4\x8dno do smrti, saj je vila njena prijateljica in vsi meseci so ji prijatelji.\n_START_SECTION_\nLiki\n_START_PARAGRAPH_\nMarica je glavna junakinja pripovedke Hudobna ma\xc4\x8deha in dobra pastorka. Ko se njen o\xc4\x8de na novo poro\xc4\x8di dobi novo ma\xc4\x8deho in polsestro. Obe jo prezirata, saj je lep\xc5\xa1a in bolj dobra od njiju. Ma\xc4\x8deha ho\xc4\x8de, da se odseli od doma, ma\xc4\x8dehina h\xc4\x8di pa jo poni\xc5\xbeuje. Na koncu Marica s pomo\xc4\x8djo vile in dvanajsterih mesecev najde sre\xc4\x8do._NEWLINE_Ma\xc4\x8deha je glavni negativni lik v pripovedki. Zelo je nevo\xc5\xa1\xc4\x8dljiva svoji pastorki in jo ho\xc4\x8de na vsak na\xc4\x8din uni\xc4\x8diti._NEWLINE_Ma\xc4\x8dehina h\xc4\x8di ne mara Marice in sodeluje v materinih spletkah proti njej._NEWLINE_Vila pomaga Marici oprati \xc4\x8drno volno v belo in jo s tem re\xc5\xa1i pred ma\xc4\x8deho._NEWLINE_Dvanajsteri meseci pozimi pomagajo Marici najti jagode, z gore pa pre\xc5\xbeenejo ma\xc4\x8dehino h\xc4\x8di._NEWLINE_Gospod se zaljubi v Marico in jo zaprosi za roko. Z njim Marica \xc5\xbeivi sre\xc4\x8dno do konca svojih dni._NEWLINE_Snuba\xc4\x8di so spremljevalci gospoda.\n_START_SECTION_\nAnaliza obravnavane pripovedke po Brunu Bettelheimu\n_START_PARAGRAPH_\nTekmovalnost med brati in sestrami_NEWLINE_Razvije se med otroki istega spola - med pastorko Marico in ma\xc4\x8dehino h\xc4\x8di._NEWLINE_Dru\xc5\xbeinska romanca in fantazija o hudobni ma\xc4\x8dehi_NEWLINE_Otrok s takimi fantazijami se deloma zaveda, da so to fantazije, deloma pa vanje verjame. Fantazije se vrtijo okrog misli, da njegovi star\xc5\xa1i v resnici to sploh niso, pa\xc4\x8d pa je otrok kak\xc5\xa1ne pomembne osebnosti. Ta dnevna sanjarjenja imajo lahko razli\xc4\x8dno obliko: pogosto naj bi bil la\xc5\xbeen samo eden od star\xc5\xa1ev, kar je primerljivo s pogosto situacijo v pravljicah, v katerih je eden od star\xc5\xa1ev pravi, drugi pa o\xc4\x8dim ali ma\xc4\x8deha - Marica ima pravega o\xc4\x8deta in ma\xc4\x8deho. Za otroka je lahko koristna tipi\xc4\x8dna pravlji\xc4\x8dna razcepitev na dobro (po navadi mrtvo) mater in zlobno ma\xc4\x8deho - Mari\xc4\x8dina ma\xc4\x8deha je hudobna. S tem otrok ohranja nedotaknjeno dobro mater in se lahko jezi na slabo ma\xc4\x8deho, ne da bi tvegal zamero prave matere._NEWLINE_Kaznovanje zla_NEWLINE_Za pravljice je zna\xc4\x8dilno, da neki eksistecialni problem prika\xc5\xbeejo zgo\xc5\xa1\xc4\x8deno in jasno. Otrok se lahko spopade s samim bistvom problema, ki bi mu ga bolj zapletena zgodba zameglila. Pravljica vse situacije poenostavi. Njeni liki so jasno izrisani, podobnosti pa so, \xc4\x8de niso zares pomembne, izpu\xc5\xa1\xc4\x8dene. Za razliko od mnogih sodobnih zgodb za otroke je v pravljicah zlo prav tako vedno prisotno kot dobro. Ta dvojnost ustvarja moralni problem, za njegovo razre\xc5\xa1itev pa se je treba boriti. Zlo ni povsem brez privla\xc4\x8dnosti in pogosto za\xc4\x8dasno prevlada. U\xc4\x8dinkovito je spoznanje, da se zlo\xc4\x8din ne spla\xc4\x8da in ravno zato v pravljicah hudobne\xc5\xbe vedno potegne kratko. Ko se otrok identificira z junakom, z njegovimi notranjimi in zunanjimi boji se mu razvije ob\xc4\x8dutek za moralo. Pravlji\xc4\x8dni liki niso ambivalentni-niso dobri in hudobni hkrati. Oseba je bodisi dobra ali hudobna - Marica, vila in meseci so dobri, ma\xc4\x8deha in njena h\xc4\x8di sta hudobni. Prikazovanje obeh zna\xc4\x8dajskih skrajnosti otroku omogo\xc4\x8da, da zlahka dojame razliko med njima._NEWLINE_Ljubezen in boj za zrelost_NEWLINE_Mo\xc5\xa1ki, re\xc5\xa1itelj na neki na\xc4\x8din izka\xc5\xbee svojo ljubezen do bodo\xc4\x8de neveste - gospod odpelje Marico od ma\xc4\x8dehe, jo re\xc5\xa1i pred njo. Ni\xc4\x8d pa ne izvemo o \xc4\x8dustvih junakinje. Re\xc5\xa1itelj se v junakinjo zaljubi zaradi njene lepote, ki simbolizira popolnost. Ker je re\xc5\xa1itelj zaljubljen, mora postati aktiven in dokazati, da je vreden \xc5\xbeenske, ki jo ima rad-kar je nekaj povsem drugega od junakinjega pasivnega sprejemanja tega, da je ljubljena. Pravljice nam pripovedujejo, da moramo, \xc4\x8de \xc5\xbeelimo pridobiti samostojnost, dose\xc4\x8di integriteto in zavarovati svojo identiteto, prestati razli\xc4\x8dne razvojne te\xc5\xbeave: pretrpeti stiske, prebresti nevarnosti, izbojevati zmage - Marica mora spati v koritu, njena hrana so ostanki, \xc4\x8drno volno mora oprati v belo, pozimi mora nabrati jagode. Ne nau\xc4\x8dijo nas kaj mora \xc4\x8dlovek storiti, da bi presegel svojo osamljenost, potem ko je dosegel samostojnost._NEWLINE_Ljubosumnost_NEWLINE_Ma\xc4\x8deha in njena h\xc4\x8di sta ljubosumni na pastorko Marico, ki je lep\xc5\xa1a in bolj dobra kot onidve. Ho\xc4\x8deta uni\xc4\x8diti Marico, ki pa na koncu vendarle slavi, toda \xc5\xa1ele potem, ko je prestala hude stiske._NEWLINE_Zapu\xc5\xa1\xc4\x8deni in odklanjani otroci_NEWLINE_Na za\xc4\x8detku pravljice je Marica na milost in nemilost izro\xc4\x8dena ma\xc4\x8dehi, ki podcenjuje njo in njene sposobnosti, z njo slabo ravna. Ko se zgodba razpleta, je Marica pogosto odvisna od naklonjenih pomo\xc4\x8dnikov (vila, dvanajsteri meseci). Pred koncem zgodbe marica premaga vse preizku\xc5\xa1nje in njim navkljub ostane zvesta sama sebi ali pa je ko jih je sre\xc4\x8dno prebrodila, dosegla svoj pravi jaz._NEWLINE_Polsestri_NEWLINE_Pravljica odnose med brati in sestrami nadome\xc5\xa1\xc4\x8da z odnosi med polbrati in polsestrami-to je sredstvo, s katerim \xc5\xbeeli pojasniti in opravi\xc4\x8diti sovra\xc5\xbenost, za katero bi si \xc5\xbeeleli, da je pravi bratje in sestre ne bi poznali._NEWLINE_Sre\xc4\x8dni konec_NEWLINE_Pravljica ni\xc4\x8desar ne terja, ampak opogumlja, budi upanje v prihodnost in obljublja sre\xc4\x8den konec. Marica se poro\xc4\x8di z gospodom in \xc5\xbeivi sre\xc4\x8dno do konca svojih dni._NEWLINE_Vile_NEWLINE_V pripovedki nastopa dobra vila, ki se pojavi na vsem lepem in Marici pomaga najti sre\xc4\x8do ma\xc4\x8dehi navkljub. Otroku pomaga, da ga ma\xc4\x8deha ne uni\xc4\x8di, ko ji \xc4\x8drno volno pomaga oprati v belo. Pravljice pripovedujejo, da se nekje skriva dobra vila, ki bedi nad otrokovo usodo in je pripravljena uporabiti svojo mo\xc4\x8d, ko bo to zares potrebno. Pravljica otroku pove, da \xc4\x8deprav \xc5\xbeivijo \xc4\x8darovnice, ne smemo pozabiti, da so na svetu tudi dobre vile, ki so veliko mogo\xc4\x8dnej\xc5\xa1e._NEWLINE_Junaki nimajo imen_NEWLINE_O junakih pripovedke se govori kot o pastorki, ma\xc4\x8dehi, ma\xc4\x8dehini h\xc4\x8deri, vili. \xc4\x8ce se vseeno pojavljajo imena je dokaj jasno, da ne gre za lastna imena, ampak za ob\xc4\x8da ali opisna imena (Pepelka). Celo, \xc4\x8de junak dobi ime, kot v pravljici Janko in Metka, so ta imena tako svakdanja, da prehajajo v splo\xc5\xa1ne pojme, ki pomenijo katerega koli de\xc4\x8dka ali deklico. To \xc5\xa1e poudarja dejstvo, da v pravljicah nima imena nih\xc4\x8de drug; star\xc5\xa1i glavnih junakov ostajajo v pravljicah brezimeni. O njih se govori kot o o\xc4\x8detu, materi, ma\xc4\x8dehi. Vile, \xc4\x8darovnice, velikani in botre so ravo tako brez imen, kar olaj\xc5\xa1uje projekcijo in identifikacijo.'